Diari Oficial de la Generalitat Valenciana


Sumari del DOGV 5706, del 19-02-2008 (2008/2048)

DECRET 17/2008, de 15 de febrer, del Consell, pel qual s'aprova la constitució del Consell Valencià de Col·legis de Farmacèutics.
---------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/02/15/17/dof/vci/html**

### Dades del document

Número de DOGV
:   5706

Data del DOGV
:   19-02-2008

Secció del DOGV
:   I. DISPOSICIONS GENERALS

Número del document
:   2008/2048


Data del document
:   15-02-2008

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * col·legi professional
    * farmacèutic
    * legislació
    * reglament intern

DECRET 17/2008, de 15 de febrer, del Consell, pel qual s'aprova la constitució del Consell Valencià de Col·legis de Farmacèutics. [2008/2048]  
L'Estatut d'Autonomia de la Comunitat Valenciana, en l'article 49.1.22ª, conferix a la Generalitat competència exclusiva en matèria de col·legis professionals i exercici de les professions titulades, sense perjuí del que disposen els articles 36 i 139 de la Constitució Espanyola.  
La Llei 6/1997, de 4 de desembre, de Consells i Col·legis Professionals de la Comunitat Valenciana, en l'article 14.1, disposa que, quan en el territori de la Comunitat Valenciana es constituïsquen o existisquen dos o més col·legis professionals de la mateixa professió, aquests es constituiran en Consell Valencià de Col·legis Professionals, en el que s'hauran d'integrar tots els col·legis professionals de la Comunitat Valenciana de la mateixa professió.  
Així mateix, l'apartat 2 de l'esmentat precepte legal establix que el Consell, per mitjà de Decret, aprovarà la constitució dels Consells Valencians de Col·legis Professionals amb àmbit d'actuació a la Comunitat Valenciana.  
Per la seua banda, l'article 36 del Reglament de desenvolupament de l'esmentada Llei 6/1997, de 4 de desembre, aprovat pel Decret 4/2002, de 8 de gener, del Consell, establix que haurà de constituir-se el corresponent Consell Valencià de Col·legis Professionals a iniciativa de les Juntes de Govern o Directives dels Col·legis Professionals reconeguts per la Generalitat que complisquen amb els requisits establits.  
Les Juntes de Govern del Col·legi Oficial de Farmacèutics de la Província d'Alacant, del Col·legi Oficial de Farmacèutics de Castelló i del Col·legi Oficial de Farmacèutics de la Província de València, els àmbits territorials dels quals s'estenen a cada una de les províncies que componen la Comunitat Valenciana, han adoptat acords de constitució del Consell Valencià de Col·legis de Farmacèutics, sol·licitant la seua inscripció en el Registre de Col·legis Professionals i de Consells Valencians de Col·legis Professionals.  
Així mateix, sol·licitat l'informe previst en l'article 38.3 de l'esmentat Reglament, la constitució del Consell Valencià de Col·legis Farmacèutics ha sigut informada favorablement per la conselleria de Sanitat, al ser la que guarda relació amb l'activitat professional.  
En virtut d'això, fent ús de les competències atribuïdes per l'article 28.c) de la Llei del Consell, en relació amb el que preveu l'article 14 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques, conforme con el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 15 de febrer de 2008,  
DECRETE  
Article 1  
Aprovar la constitució del Consell Valencià de Col·legis de Farmacèutics, com a corporació de dret públic, amb personalitat jurídica pròpia i plena capacitat d'obrar per a la consecució dels seus fins, i disposar la seua inscripció en el Registre de Col·legis Professionals i de Consells Valencians de Col·legis Professionals.  
Article 2  
La Comunitat Valenciana és l'àmbit territorial del Consell la constitució del qual s'aprova, en el que s'integren el Col·legi Oficial de Farmacèutics de la Província d'Alacant, el Col·legi Oficial de Farmacèutics de Castelló i el Col·legi Oficial de Farmacèutics de la Província de València, els àmbits territorials dels quals s'estenen a cada una de les províncies que componen la Comunitat Valenciana.  
DISPOSICIONS TRANSITÒRIES  
Primera  
De conformitat amb el que disposa l'article 14.2 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, el Consell Valencià de Col·legis de Farmacèutics tindrà personalitat jurídica des de l'entrada en vigor del present Decret i capacitat d'obrar des de la constitució dels seus órgans de govern.  
Segona  
En el termini d'un mes des de l'entrada en vigor del present Decret, el Consell Valencià de Col·legis de Farmacèutics haurà de presentar, davant de la conselleria que tinga atribuïdes les competències sobre col·legis professionals, la composició dels seus òrgans de govern i els seus Estatuts adaptats a la citada Llei 6/1997, de 4 de desembre, perquè verifique la seua legalitat i conseqüent inscripció registral i publicació en el Diari Oficial de la Comunitat Valenciana.  
DISPOSICIÓ FINAL  
Única  
El present Decret entrarà en vigor el mateix dia de la seua publicació en el Diari Oficial de la Comunitat Valenciana.  
València, 15 de febrer de 2008  
El president de la Generalitat,  
FRANCISCO CAMPS ORTIZ  
El conseller de Justícia i Administracions Públiques,  
FERNANDO DE ROSA TORNER


Còpia Permalink ELI